തൊഴിലുറപ്പു തൊഴിലാളികള്ക്ക് ഓണം അലവന്സ് ശ്രീനാരായണപുരം: തൊഴിലുറപ്പ് തൊഴിലാളികള്ക്ക് ഓണം അലവന്സ് നല്കി. ശ്രീനാരായണപുരംഗ്രാമപഞ്ചായത്തില് മഹാത്മാഗാന്ധി ദേശീയ ഗ്രാമീണതൊഴിലുറപ്പു പദ്ധതിയില് 202021 സാന്പത്തിക വര്ഷത്തില് 75 ദിവസം പ്രവൃത്തി ചെയ്ത 1076 തൊഴിലാളികള്ക്ക് സംസ്ഥാന സര്ക്കാര് പ്രഖ്യാപിച്ച 1000 രൂപ വീതമുള്ള ഓണം അലവന്സ് വിതരണം ചെയ്തു. മുന്വര്ഷങ്ങളില് 100 ദിവസം പ്രവൃത്തി ചെയ്തവര്ക്കാണ് ഇത്തരത്തില് അലവന്സ് അനുവദിച്ചിരുന്നത്. കോവിഡ് വ്യാപനത്തിന്റെ പശ്ചാത്തലത്തില് തൊഴില്ദിനങ്ങള് കുറഞ്ഞ സാഹചര്യത്തില്ലാണ് സര്ക്കാറിന്റെ അനുഭാവപൂര്വമായ തീരുമാനമുണ്ടായത്. മതിലകം ബ്ലോക്ക് പഞ്ചായത്ത് പരിധിയില് ഏറ്റവും കൂടുതല് തൊഴിലാളികള് 75 ദിവസം പ്രവൃത്തി പൂര്ത്തിയാക്കിയതും ഏറ്റവും കൂടുതല് പണം ചെലവഴിച്ചതും ശ്രീനാരായണപുരം ഗ്രാമപഞ്ചായത്തിലാണ്. 1800 സ്ഥിരം തൊഴിലാളികളില് 1076 പേര്ക്കു ഓണം അലവന്സ് നല്കി. പ്രസിഡന്റ് എം .എസ് . മോഹനന് അധ്യക്ഷത വഹിച്ചു. അനുമോദന ചടങ്ങില് വൈസ് പ്രസിഡന്റ് സി.സി.ജയ, സെക്രട്ടറി കെ.ഐ. അബ്ദുള് ജലീല്, എന് ആര് ഇ ജി അസി.എഞ്ചിനീയര് ശ്യാംലി, എം.വി.വിദ്യ, പി എസ്.ബീന തുടങ്ങിയവര് പങ്കെടുത്തു.